b'\n_START_ARTICLE_\nHeterocromie\n_START_SECTION_\nHeterocromia la animale\n_START_PARAGRAPH_\nDe\xc8\x99i nu este frecvent\xc4\x83 la oameni, heterocromia complet\xc4\x83 este \xc3\xaent\xc3\xa2lnit\xc4\x83 mai des la alte specii, unde este implicat aproape \xc3\xaentotdeauna un ochi albastru. Culoarea albastr\xc4\x83 apare \xc3\xaen interiorul unui zone albe, unde melanina lipse\xc8\x99te din piele \xc8\x99i p\xc4\x83r. Aceste specii includ pisicile, \xc3\xaen special rasele Van Turceasc\xc4\x83, Angora Turceasc\xc4\x83 \xc8\x99i foarte rar specia Bobtail japonez. A\xc8\x99a numitele \xe2\x80\x9episici cu ochi ciuda\xc8\x9bi\xe2\x80\x9d sunt aproape sau \xc3\xaen totalitate albe, cu un ochi de culoare normal\xc4\x83 (ar\xc4\x83miu, portocaliu, galben sau verde) \xc8\x99i un ochi albastru. La c\xc3\xa2ini, heterocromia complet\xc4\x83 este \xc3\xaent\xc3\xa2lnit\xc4\x83 la Husky Siberian. Caii cu heterocromie complet\xc4\x83 au un ochi c\xc4\x83prui \xc8\x99i unul alb, gri sau albastru; aceast\xc4\x83 afec\xc8\x9biune este comun\xc4\x83 speciei Pinto. Heterocromia apare \xc8\x99i la vi\xc8\x9bei \xc8\x99i chiar \xc8\x99i la bivolul de ap\xc4\x83._NEWLINE_Heterocromia sectorial\xc4\x83, de obicei hipocromie sectorial\xc4\x83, este \xc3\xaent\xc3\xa2lnit\xc4\x83 la c\xc3\xa2ini, \xc3\xaen special la rasele Ciob\xc4\x83nesc Australian \xc8\x99i Border Collie.\n_START_SECTION_\nClasificarea \xc3\xaen func\xc8\x9bie de etiologie\n_START_PARAGRAPH_\nHeterocromia este clasificat\xc4\x83 \xc3\xaen principal prin debutul acesteia: este fie de natur\xc4\x83 genetic\xc4\x83 fie dob\xc3\xa2ndit\xc4\x83._NEWLINE_De\xc8\x99i \xc3\xaen mod frecvent este f\xc4\x83cut\xc4\x83 o distinc\xc8\x9bie \xc3\xaentre heterocromia ce afecteaz\xc4\x83 \xc3\xaentreg ochiul \xc8\x99i cea sectorial\xc4\x83, este de obicei clasificat\xc4\x83 ca genetic\xc4\x83 (datorit\xc4\x83 mozaicismului sau naturii congenitale) sau dob\xc3\xa2ndit\xc4\x83, cu men\xc8\x9biunea afect\xc4\x83rii por\xc8\x9biunii irisului \xc3\xaen func\xc8\x9bie de c\xc3\xa2t de \xc3\xaentunecat\xc4\x83 sau de luminoas\xc4\x83 este aceasta.\n_START_SECTION_\nHeterocromia congenital\xc4\x83\n_START_PARAGRAPH_\nHeterocromia congenital\xc4\x83 este de obicei mo\xc8\x99tenit\xc4\x83 ca o tr\xc4\x83s\xc4\x83tur\xc4\x83 autozomal\xc4\x83.\n_START_SECTION_\nHeterocromie dob\xc3\xa2ndit\xc4\x83\n_START_PARAGRAPH_\nHeterocromia dob\xc3\xa2ndit\xc4\x83 este determinat\xc4\x83 de r\xc4\x83ni, inflama\xc8\x9bii sau tumori la nivel ocular sau de unele medicamente folosire \xc3\xaen prepararea colirelor (pic\xc4\x83turilor pentru ochi).\n_START_SECTION_\nHeterocromia central\xc4\x83\n_START_PARAGRAPH_\nDac\xc4\x83 heterocromia (cunoscut\xc4\x83 \xc8\x99i ca heterochromia iridis sau heterochromia iridum) este starea patologic\xc4\x83 \xc3\xaen care un iris difer\xc4\x83 prin culoare de cel\xc4\x83lalt (heterocromie complet\xc4\x83), heterocromia central\xc4\x83 este afec\xc8\x9biunea ocular\xc4\x83 \xc3\xaen care apar dou\xc4\x83 culori diferite ale unui acela\xc8\x99i iris. Apare \xc3\xaen zona pupilar\xc4\x83 a irisului, unde culoarea difer\xc4\x83 fa\xc8\x9b\xc4\x83 de cea median-periferic\xc4\x83 (ciliar\xc4\x83) a acestuia._NEWLINE_Culoarea ochilor este determinat\xc4\x83 \xc3\xaen principal de concentra\xc8\x9bia \xc8\x99i distribu\xc8\x9bia pigmen\xc8\x9bilor melanici \xc3\xaen interiorul \xc8\x9besuturilor irisului, iar afectarea acestora conduce la apari\xc8\x9bia diferitelor culori iridiene._NEWLINE_De\xc8\x99i irisul uman poate avea numeroase culori, combina\xc8\x9bia a doar trei culori \xe2\x80\x9eadev\xc4\x83rate\xe2\x80\x9d  determin\xc4\x83 aspectul exterior al irisului: c\xc4\x83prui, galben \xc8\x99i gri. \xc3\x8en func\xc8\x9bie de concentra\xc8\x9bia fiec\xc4\x83rei culori \xc3\xaen ochii unui individ este determinat\xc4\x83 culoarea acestora._NEWLINE_Ochii care sunt afecta\xc8\x9bi de heterocromia central\xc4\x83 sunt numi\xc8\x9bi \xe2\x80\x9eochi de pisic\xc4\x83\xe2\x80\x9d datorit\xc4\x83 aspectului multicolor al irisului. Aceast\xc4\x83 form\xc4\x83 este mai \xc3\xaent\xc3\xa2lnit\xc4\x83 la irisurile care con\xc8\x9bin cantit\xc4\x83\xc8\x9bi mici de melanin\xc4\x83; totodat\xc4\x83, heterocromia central\xc4\x83 nu eticheteaz\xc4\x83 un ochi ca fiind aluniu. Acest lucru se explic\xc4\x83 prin faptul c\xc4\x83 cercul exterior al ochiului afectat este culoarea adev\xc4\x83rat\xc4\x83 a irisului.'